19/05/2020 | Administración LocalMunicipal
Lousame
Anuncio de fixación do lugar, día e hora para o pago das cantidades fixadas polo Xurado de Expropiación de Galicia

Anuncio de fixación do lugar, día e hora para o pago das cantidades fixadas polo Xurado de Expropiación de Galicia No cumprimento do acordo plenario adoptado na sesión do día 07.05.2020, a Alcaldía do Concello de Lousame, con data de 14.05.2020, adoptou o seguinte acordo, que se fai pública no cumprimento do artigo 49 do Regulamento de Expropiación Forzosa do 26.04.1957: “A Alcaldía do Concello de Lousame, no uso da competencia delegada polo Pleno Corporativo, na sesión extraordinaria que tivo lugar o día 07.05.2020, adopta este acordo baseado nos antecedentes administrativos e fundamentación xurídica que de seguido se indica: Primeiro. –O Pleno do Concello de Lousame, na sesión que tivo lugar o 13/09/2012, aprobou definitivamente a relación de bens e dereitos afectados polo expediente de expropiación forzosa dos terreos colindantes incluídos no trazado de execución da obra de ampliación e mellora do “Vial de enlace emtre a DP-4201 e a DP-1105, fase II”; así como a designación nominal dos interesados cos que se entenderon os sucesivos trámites, quedando declarada a necesidade de ocupación dos mesmos. Segundo. –O anterior acordo plenario foi obxecto de publicación no BOP do día 16/10/2012. Terceiro. –O 31/10/2012 procedeuse á consignación das cantidades non percibidas polos titulares dos bens e dereitos afectados na Caixa Xeral de Depósitos. Cuarto. –O 07/08/2018 con Rexistro de Entrada núm.2392 recíbese notificación do Xurado de Expropiación de Galicia, relativo á fixación do xusto prezo en relación a unha serie de parcelas afectadas por este expediente expropiatorio. A través desta notificación dáse traslado ao Concello das resolucións de fixación do prezo xusto polo Xurado de Expropiación de Galicia, en relación aos titulares cos que non se acadou o mutuo acordo. As diferenzas existentes entre as cantidades habilitadas e consignadas o 31/10/2012 na Caixa Xeral de Depósitos, son as seguintes: Quinto. –O 20/04/2020, tras a tramitación do oportuno expediente administrativo, a Alcaldía do Concello aproba a Modificación de Crédito 8/2020, modalidade transferencia de crédito entre aplicacións da mesma área de gasto, mediante Resolución 197/2020 do 20.04.2020. Grazas á aprobación desta modificación orzamentaria dótase o crédito necesario para poder facer fronte ao pagamento do prezo xusto fixado polo Xurado de Expropiación de Galicia, para aqueles propietarios cos que non se acadou o mutuo acordo. Sexto. –O 20/04/2020, tras a aprobación da Modificación de Crédito 8/2020, a Alcaldía dita providencia incoando o Recoñecemento Extraxudicial de Crédito 7/2020. Sétimo. –O 21/04/2020, a Secretaría-Intervención emite o seu informe núm.63/2020, en relación co expediente administrativo. Oitavo. –No cumprimento do artigo 49 do Regulamento de Expropiación Forzosa do 26.04.1957, procede realizar o pagamento dos prezos xustos fixados polo Xurado de Expropiación de Galicia aos titulares dos bens e dereitos afectados pola obra sinalada. Noveno. –Á vista dos antecedentes e fundamentos expostos, en aplicación do artigo 60.2 do RD 500/1990, polo que se aproba o Regulamento Orzamentario, o Pleno do Concello de Lousame, na sesión extraordinaria do día 07.05.2020 acordou: “Primeiro. –Aprobar, dispor e recoñecer as obrigas, con cargo á aplicación orzamentaria 453.60000, por recoñecemento extraxudicial de créditos 7/2020, para habilitar os importes correspondentes á fixación do xusto prezo realizada polo Xurado de Expropiación de Galicia, en relación aos titulares cos que non se acadou o mutuo acordo. As diferenzas existentes entre as cantidades xa habilitadas e consignadas o 31/10/2012 na Caixa Xeral de Depósitos, son as seguintes: Segundo. –Ordenar o pagamento destas cantidades mediante a entrega de cheques nominativos. O pagamento realizarase aos titulares que figuran recoñecidos no expediente ou ás persoas que acrediten a representación legal suficiente, mediante a presentación da documentación pertinente. A estes efectos, deberán comparecer, no día e lugar indicados, todos os titulares ou representantes legais, acompañados do DNI, NIF ou CIF. Terceiro. –Convocar aos titulares para o pagamento das cantidades e á formalización das actas de pago e ocupación. Do mesmo xeito, delegar na Alcaldía-Presidencia do Concello a fixación do concreto lugar, día e horario desa convocatoria. Cuarto. –Ordenar a consignación na Caixa Xeral de Depósitos dos importes que se refiran a fincas de titular descoñecido, que non comparezan ao pagamento, que non presenten a documentación acreditativa da titularidade e/ou representación, sexa a cuestión litixiosa e as demais previstas no artigo 51 do Decreto do 26/04/1957 polo que se aproba o Regulamento da Lei de Expropiación Forzosa. Quinto. –Notificar o presente acordo aos titulares afectados. Igualmente, notificarase o contido deste acordo ao Ministerio Fiscal, aos efectos establecidos no artigo 5 da Lei de Expropiación Forzosa, en relación cos propietarios descoñecidos e que non compareceron no expediente. Sexto. –Ordenar a publicación deste acordo no Taboleiro de Edictos do Concello, no Boletín Oficial da Provincia e no Boletín Oficial do Estado, no cumprimento do disposto no artigo 44 da Lei 39/2015, do 1 de outubro (cando os interesados sexan descoñecidos, se ignore o lugar da notificación ou ben, intentada esta, non se puidese practicar) Sétimo. –Dar conta do presente acordo á Intervención, Tesourería e Contabilidade para a súa tramitación e efectos oportunos.” Á vista dos antecedentes e fundamentos expostos, e no cumprimento do acordado polo Pleno Corporativo de Lousame, o día 07.05.2020, esta Alcaldía RESOLVE: Primeiro. –Fixar o concreto lugar, día e horario para a convocatoria aos titulares para o pagamento das cantidades e formalización das actas de pago e formalización: – Día: 4 de xuño de 2020. – Horario: 11.00 horas. – Lugar: Casa do Concello de Lousame. Segundo. –Ordenar a publicación dese acordo no Taboleiro de Editos, BOP, BOE e Ministerio Fiscal. Contra o presente acordo, que pon fin á vía administrativa, pódese interpoñer potestativamente recurso de reposición, no prazo dun mes, a contar dende o día seguinte ao da publicación deste anuncio, ante o Pleno, de conformidade cos artigos 123 e 124 de Lei 39/2015 do 1 de outubro, de Procedemento Administrativo Común das Administracións públicas. De igual modo, pódese interpoñer directamente o recurso contencioso-administrativo, sen necesidade de interpoñer previamente o recurso de reposición, ante o Xulgado do Contencioso-Administrativo da Coruña, no prazo de dous meses, a contar dende o día seguinte ao da publicación deste anuncio, na forma e cos requisitos esixidos pola Lei 29/1998, do 13 de xullo, da Xurisdición Contencioso-Administrativa. Todo o anterior sen prexuízo do disposto no Real Decreto 463/2020, do 14 de marzo, polo que se declara o estado de alarma para a xestión da situación da crise sanitaria ocasionada polo COVID-19 e normativa concordante e de desenvolvemento. Lousame, 14 de maio de 2020. A alcaldesa M.ª Teresa Villaverde Pais